*Guia docent de l’assignatura “Direcció Financera”*

1. IDENTIFICACIÓ

* **Nom de l’assignatura:** Direcció Financera
* **Codi:** 101200
* **Titulació:** Grau de Turisme
* **Curs acadèmic:** 2018-2019
* **Tipus d’assignatura:** Obligatòria
* **Crèdits ECTS (hores):** 6 (150)
* **Període d’impartició:** 2on semestre
* **Idioma en que s’imparteix:** castellà-català
* **Professorat:Ernesto** Rodríguez Carámbula
* **Correu electrònic:** Ernesto.Rodriguez@uab.cat

2. PRESENTACIÓ

L’assignatura Direcció Financera és una assignatura obligatòria que transmet els conceptes bàsics relacionats amb la gestió d’un negoci turístic i amb la vinculació d’aquest negoci amb el món financer. Direcció Financera vol donar les eines essencials per poder prendre decisions empresarials de forma racional.

Darrera de l’assignatura Direcció Financera hi ha l’estudi de la informació comptable que proporciona l’empresa amb la finalitat de utilitzar aquesta informació de la forma més eficient possible, es a dir, d’obtenir informació que ens permeti opinar sobre la gestió realitzada i sobre la situació actual del negoci turístic.

Darrera de l’assignatura Direcció Financera hi ha l’estudi dels passos que ha de seguir el directiu d’un negoci turístic per avaluar les noves oportunitats d’inversió i per decidir la millor forma de finançar aquestes noves inversions.

L’estudi d’aquesta assignatura ha de comportar:

1. Entendre millor la utilitat de la comptabilitat
2. Conèixer les diferencies entre les diferents fonts de finançament
3. Saber com actuar davant la possibilitat de dur a terme una nova inversió.

Per facilitar el procés d’aprenentatge es convenient que l’estudiant conegui la informació que ens proporciona la comptabilitat: el balanç i el compte de resultats. Cal doncs, haver cursat l’assignatura de comptabilitat.

3. OBJECTIUS FORMATIUS

L’objectiu principal de l’assignatura és donar a conèixer a l’estudiant:

1. Les principals tècniques que hi ha per a prendre decisions sobre noves inversions
2. Les diferències que hi ha entre les diferents fonts de finançament que pot utilitzar per a finançar les noves inversions
3. Com utilitzar la informació comptable per a obtenir informació útil sobre la eficàcia de la gestió realitzada

Aleshores, amb l’estudi de l’assignatura l’estudiant ha de ser capaç de:

1. Extraure informació útil, per aprendre decisions, del balanç i de la compte de resultats
2. Aplicar les principals tècniques existents per analitzar si una nova possibilitat d’inversió és viable o no
3. Calcular el cost de capital de qualsevol font de finançament
4. Entendre la diferència entre les diferents fonts de finançament
5. Entendre la informació que proporcionen les entitats financeres i utilitzar-la convenientment

4. COMPETÈNCIES i RESULTATS D’APRENENTATGE

**COMPETÈNCIES ESPECÍFIQUES I RESULTATS DE L’APRENENTATGE**

CE4. Aplicar els conceptes relacionats amb els productes i empreses turístiques (econòmic -financer, recursos humans, política comercial, mercats, operatius i estratègics) en els diferents àmbits del sector.

RESULTATS DE L’APRENENTATGE

CE4.6. Aplicar els conceptes de la direcció comptable i financera i de recursos referent al producte i empresa turística i en els diferents àmbits del sector.

CE4.7 Identificar la informació que proporciona els estats financers i determinar la situació econòmica- financera d’ una empresa.

CE4.8 Valorar projectes d’ inversió

CE13. Proposar solucions alternatives i creatives a possibles problemes en l’ àmbit de la gestió, la planificació, les empreses i els productes turístics.

RESULTATS DE L’APRENENTATGE

CE13.3 Emetre informes tècnic -comptables en relació a la situació financera d’una empresa proposant solucions als problemes i alternatives de millora.

CE13.4. Identificar les alternatives financeres de l’empresa a curt i llarg termini

**COMPETÈNCIES TRANSVERSALS**

En el transcurs de l’assignatura l’estudiant hauria d’adquirir:

CT1. Desenvolupar una capacitat d’aprenentatge de forma autònoma

CT4. Utilitzar les tècniques de comunicació a tots els nivells

CT10. Treball en grup

5. TEMARI I CONTINGUTS

Primer bloc: Anàlisi de la informació comptable

Segon bloc: Tècniques per analitzar la viabilitat de les noves inversions

Tercer bloc: Fonts de finançament a llarg i curt termini

Primer Bloc (12 hores)

Tema 1. L’empresa i el director financer

Tema 2. Comptabilitat i finances

Tema 3. Anàlisi dels Estats Financers de l’Empresa

Segon Bloc (20 hores)

Tema 4. El valor del diner en el temps

Tema 5. Estructuració d’un projecte d’inversió

Tema 6. El Valor Actual Net (VAN)

Tema 7. La Taxa de Rendibilitat Interna (TRI)

Tema 8. Altres models de selecció d’inversions

Tema 9. L’anàlisi de projectes d’inversió: anàlisi de sensibilitat, punt mort

Tercer Bloc (13 hores)

Tema 10. Fonts de finançament: definició i classificació, curt i llarg termini, extern i intern

Tema 11. L’efecte palanquejament: definició, estudi i conseqüències

Tema 12. Planificació financera a curt termini: pressupost de tresoreria

6. BIBLIOGRAFIA RECOMANADA

**Brealey,R; Myers, S.; i Marcus,A.** (2007): *Fundamentos de finanzas corporativas.* Mc Graw Hill. 5ª edició. ISBN:978-84-481-5661-9.

|  |  |
| --- | --- |
| **Tema del programa** | **Capítol llibre** |
| Tema 1 | Capítols 1 i 2 |
| Tema 2 | Capítol 3 |
| Tema 3 | Capítol 17 |
| Tema 4 | Capítol 4 |
| Temes 4 – 9 | Capítols 4, 7, 8 i 9 |
| Tema 10 | Capítol 13 |
| Temes 11 | Capítols 15 |
| Tema 12 | Capítol 19 |

Bibliografia complementària:

**Amat, O.** (2008). *Análisis de estados financieros*. Barcelona: Ediciones Gestión 2000.

**Brealey, R.**, **S.C.Myers i F.Allen** (2010). *Principios de finanzas corporativas.* 9ª edició. Madrid: McGraw-Hill (En anglès hi ha disponible la 10ª edició: Principles of Corporate Finance, McGraw-Hill, 2010).

**Garrido, P.; Iñiguez, R.** (2010): Análisis de estados contables .Elaboración e interpretación de la información financiera. Ediciones Pirámide.

**Medina Hernández, U.** (2010): *Gestión Financiera de actividades turísticas*. 1ªedición. Ediciones Pirámide.

**Parra López, E.** **i Calero García, FJ.** (2006): *Gestión y Dirección de Empresas Turísticas*. 1ªedición. Madrid: McGraw-Hill.

**Ross, S.A., R.W. Westerfield i J.Jaffe** (2010).*Modern Financial Management* . 9ª edició. Nova York: McGraw-Hill. (Edició en castellà: Finanzas corporativas, 9ª edició. México DF: McGraw-Hill, 2010)

**Tinard, Y**(1996): “Turismo: Economia y Gestión”. Ed. Bosch. Barcelona.

7. METODOLOGIA DOCENT

La metodologia docent que s’utilitza en aquesta assignatura Direcció Financera:

Part teòrica

La metodologia docent que s’utilitza en aquesta assignatura implica realitzar classes presencials però buscant sempre una elevada participació de l’estudiant en el transcurs de la classe, una implicació de l’estudiant en la transmissió dels coneixements. El professor mitjançant presentacions en power-point introduirà i definirà els conceptes i tècniques a explicar, i posteriorment, amb la participació de l’estudiant, es realitzarà un apropament a la realitat del concepte i a la utilitat del mateix. Aquest apropament es realitzarà a través de la lectura de les noticies de premsa econòmica vinculades al sector turístic, de la realització d’exercicis pràctics en grup i de la solució de qüestions teòriques que el professor plantejarà a la classe i que haurà de resoldre l’estudiant. La discussió a l’aula de les solucions plantejades és el que permetrà entendre la utilitat dels conceptes explicats.

Part pràctica

La part pràctica de l’assignatura es desenvoluparà mitjançant la realització d’exercicis pràctics bé a l’aula o bé a la sala d’informàtica que s’hauran de resoldre en grup.

Part no presencial

En la part no presencial, es farà activitats per assolir els objectius del tema que s’estigui estudiant. Determinats conceptes no seran explicats a l’aula i haurà de ser el mateix estudiant que mitjançant unes activitats programades haurà d’adquirir els coneixements necessaris.

**ACTIVITATS FORMATIVES**

|  |  |  |  |  |
| --- | --- | --- | --- | --- |
| **Tipus** | **Activitat** | **Hores** | **ECTS** | **Resultats d’aprenentatge** |
| **Activitats dirigides** | Classes teòriques | 40 | 1.6 | CE4.6. , CE4.7., C13.4. |
| Resolució casos pràctics | 12 | 0.48 | CE4.7. , C13.3. |
|  | Presentació pública de treballs | 4 | 0.16 | CE4.7. , C13.3., CT10., CT4. |
| **Activitats supervisades** | Tutories | 22 | 0.88 | CE4.7. , C13.3. |
|  |  |  |  |
| **Activitats autònomes** | Resolució casos pràctics | 12 | 0.48 | CE4.6. , CE4.7., CE4.8. , C13.3., C13.4. , CT1. |
| Elaboració de treballs | 36 | 1.44 | CE4.6. , CE4.7., CE4.8. , C13.3., C13.4., CT1. |
|  | Estudi | 24 | 0.96 | CE4.6. , CE4.7., CE4.8. , C13.3., C13.4., CT1. |
| **TOTAL** |  | 150 | 6 |  |

8. SISTEMA D'AVALUACIÓ

L’avaluació de l’aprenentatge realitzat per l’estudiant es farà de forma continuada. Aquesta avaluació continuada s’integra per dos elements fonamentals: l’avaluació de les diferents activitats de treball en grup i l’avaluació individual a través d’exàmens parcials.

***AVALUACIÓ INDIVIDUAL: avaluació dels exàmens***

Realització individual de les proves escrites que es realitzin. Aquestes proves tenen com a finalitat avaluar els coneixements teòrics i pràctics dels continguts de l’assignatura.

L’avaluació individual està formada per dues parts:

1. L’estudiant tindrà **dues proves individuals** escrites teòriques i pràctiques: una en el mes de febrer i un altre al final de l’assignatura, l’últim dia de classe. Són controls que alliberen matèria. En el control del mes de febrer s’avaluarà els coneixements adquirits fins la data de l’examen. I en l’últim control la resta de coneixements. Si el resultat dels control és aprovat, i aprova per Avaluació Continuada, l’estudiant no s’ha de presentar a l’examen segons el calendari oficial d’exàmens. No obstant, l’estudiant que suspèn una part, o les dues parts pot examinar-se de la part suspesa o de tota l’assignatura en el examen del mes segons el calendari oficial d’exàmens.

Els dos exàmens constaran de part pràctica, part teòrica i preguntes dels exercicis que s’han resolt en la part no presencial de l’assignatura.

La qualificació global d’aquesta part d’avaluació individual s’obtindrà de la mitjana de les notes de les dues proves, i representa un 70% de la nota final de l’assignatura (35% cada prova). Per poder fer la mitjana de les notes entre les dues proves, s’ha de tenir una puntuació mínima d’un **3,5.**

1. La realització d’uns qüestionaris a traves de l’aula moodle

**Q1: temes 1 al 3**

**Q2: temes 4 i 5**

**Q3: temes 6 al 9**

**Q4: temes 10 al 12**

La qualificació global d’aquesta part d’avaluació individual s’obtindrà de la mitjana de les notes dels quatre qüestionaris, i representa un 10% de la nota final de l’assignatura.

***AVALUACIÓ DEL “TREBALL EN GRUP”: Avaluació del treball pràctic***

Es realitza una avaluació de les activitats fruit del treball en grup. La nota que s’obté és la mateixa per tots els membres del grup que han participat en l’activitat.

La nota de l’avaluació del treball cooperatiu s’obté:

* lliurament de les solucions dels problemes i casos pràctics que periòdicament seran proposats dins els terminis fixats pel professor, dintre de la part no presencial de l’assignatura, aquesta part representa un 20% de la nota final de l’assignatura.

1. 2 casos pràctics
2. Cercar una notícia, comentari + relacionar-la amb els conceptes treballats a classe.

**L’avaluació del treball en grup representa un 20% de la nota final.**

***MÈTODE DE CÀLCUL DE LA NOTA DE L’ASSIGNATURA***

La nota de l’assignatura s’obté de la suma de l’avaluació individual i l’avaluació en grup

La nota de l’assignatura serà el resultat de ponderar

* 70% (35% + 35%) la nota mitjana dels dos exàmens que inclou una part pràctica i teòrica.
* 10% realització de forma individual dels qüestionaris
* 20% exercicis i treballs en la part no presencial de l’assignatura

**L’assignatura s’aprova amb una nota final de 5.**

Els estudiants que no hagin aprovat l’assignatura per avaluació continuada o no l’han seguit, podem presentar-se a l’examen oficial.

**ACTIVITATS D’AVALUACIÓ**

|  |  |  |  |  |
| --- | --- | --- | --- | --- |
| **Títol** | **Pes** | **Hores** | **ECTS** | **Resultats d’aprenentatge** |
| **Examen teòric + pràctic 1** | 35 % | 2 | 0,08 | CE4.6., CE4.7, CE4.8, CE13.3, CE13.4 |
| **Examen teòric + pràctic 2** | 35 % | 2 | 0,08 | CE4.6., CE4.7, CE4.8, CE13.3, CE13.4 |
| **Qüestionaris aula moodle** | 10 % | 4 | 0,16 | CE4.6., CE4.7, CE4.8, CE13.3, CE13.4 |
| **Treballs pràctics** | 20 % | 30 | 1,2 | CE4.6., CE4.7, CE4.8, CE13.3, CE13.4 |

9. PLANIFICACIÓ DE LA DOCÈNCIA

|  |  |  |  |
| --- | --- | --- | --- |
| **SETMANA** | **TEMA** | **MÈTODE** | **HORES** |
| 1 | Presentació de l’assignatura.  Iniciació tema 1: funcions d’un directiu financer. Lliurament d’un balanç i d’un compte de resultats i discussió general sobre aquesta informació | Discussió a l’aula sobre la utilitat de fer finances i sobre la utilitat de la informació comptable. 1 hora d’activitats dirigides en l’hora de classe no presencial | 5 |
| 2 | Introducció dels indicadors i la seva classificació | Presentació dels indicadors i estudi de la seva interpretació utilitzant el balanç i el compte de resultats lliurats. 1 hora d’activitats dirigides en l’hora de classe no presencial | 5 |
| 3 | Aplicació dels indicadors a altres exemples | Exercicis a l’aula. 1 hora d’activitats dirigides en l’hora de classe no presencial | 5 |
| 4 | Introducció a la necessitat d’avaluar la viabilitat de les noves inversions.  Introducció del concepte: valor del diner en el temps | Discussió a l’aula sobre el creixement de l’empresa. Transmissió de conceptes i preguntes de reflexió. 1 hora d’activitats dirigides en l’hora de classe no presencial | 5 |
| 5 | Continuació del concepte: valor del diner en el temps | Exercicis. 1 hora d’activitats dirigides en l’hora de classe no presencial | 5 |
| 6 | Estructuració d’un projecte d’inversió i la tècnica del VAN | Transmissió de coneixements per part del professor. Exercicis a l’aula. 1 hora d’activitats dirigides en l’hora de classe no presencial | 5 |
| 7 | Fonts de finançament, diferencies i càlcul del cost de capital. | Transmissió de coneixements per part del professor, lectura de la premsa i preguntes per discutir. 1 hora d’activitats dirigides en l’hora de classe no presencial | 5 |
| 8 | Càlcul del cost de capital d’una font de finançament | Exercicis a l’aula. 1 hora d’activitats dirigides en l’hora de classe no presencial | 5 |
| 9 | Altres tècniques per avaluar la viabilitat d’una nova inversió. Aplicabilitat i lectura | Transmissió de conceptes per part dels professor i exercicis a l’aula. 1 hora d’activitats dirigides en l’hora de classe no presencial | 5 |
| 10 | Aprofundiment en les tècniques explicades | Pràctiques a l’aula d’informàtica. 1 hora d’activitats dirigides en l’hora de classe no presencial | 5 |
| 11 | Anàlisis de sensibilitat | Exercicis a l’aula d’informàtica. 1 hora d’activitats dirigides en l’hora de classe no presencial | 5 |
| 12 | Aprofundiment en les fonts de finançament | Transmissió de conceptes per part del professor. 1 hora d’activitats dirigides en l’hora de classe no presencial | 5 |
| 13 | L’endeutament de l’empresa i la posició de l’accionista | Transmissió de conceptes i exercicis a l’aula. 1 hora d’activitats dirigides en l’hora de classe no presencial | 5 |
| 14 | Aprofundiment en les fonts de finançament | Transmissió de coneixements per part del professor, lectura de la premsa i preguntes per discutir | 5 |

10. EMPRENEDORIA I INNOVACIÓ

Utilitzant la metodologia docent i d’avaluació de l’ “Aprenentatge Cooperatiu”, els estudiants hauran de realitzar dos treballs on es valorarà l’esperit emprenedor i de la innovació de l’estudiant:

1.- Fer un informe econòmic -financer d’una empresa del sector turístic.

2.- Dissenyar i estudiar la viabilitat d’ un projecte d’inversió amb dades reals, ja sigui de la constitució d’una empresa del sector com un nou projecte (ampliació de negoci, mercat, etc...); i haurà d’estudiar les diferents fonts de finançament del mercat financer espanyol i agafar la més adient per el projecte d’inversió que ha dissenyat.